Acțiune introdusă la 7 februarie 2023 - OSR Enterprises/EUIPO – Möckel und Gramann (evolver)
(Cauza T-51/23)
Limba în care a fost formulată acțiunea: germana
Părțile
Reclamantă: OSR Enterprises AG (Cham, Elveția) (reprezentant: U. Lüken, avocat)
Pârât: Oficiul Uniunii Europene pentru Proprietate Intelectuală (EUIPO)
Celelalte părți din procedura care s-a aflat pe rolul camerei de recurs: Mathias Möckel (Chemnitz, Germania) și Torsten Gramann (Chemnitz)
Datele privind procedura în fața EUIPO
Titularul mărcii în litigiu: celelalte părți din procedura care s-a aflat pe rolul camerei de recurs
Marca în litigiu: marca Uniunii Europene verbală „evolver” - marca Uniunii Europene nr. 3 313 335
Procedura care s-a aflat pe rolul EUIPO: procedură de declarare a nulității
Decizia atacată: Decizia Camerei a cincea de recurs a EUIPO din 29 noiembrie 2022 în cauza R 1302/2021-5
Concluziile
Reclamanta solicită Tribunalului:
anularea deciziei atacate și pronunțarea decăderii mărcii Uniunii Europene nr. 3 313 335 pentru toate serviciile;
cu titlu subsidiar, după anularea deciziei atacate, trimiterea cauzei spre rejudecare către Camera a cincea de recurs a EUIPO;
obligarea EUIPO la plata cheltuielilor de judecată.
Motivul invocat (Motivele invocate)
încălcarea articolului 95 alineatul (2) din Regulamentul (UE) 2017/1001 al Parlamentului European și al Consiliului;
încălcarea articolului 18 alineatul (1) din Regulamentul (UE) 2017/1001 al Parlamentului European și al Consiliului;
Nerespectarea elementelor cu valoare de indiciu cu ocazia aprecierii probelor.
____________